Ովկիանոս (դիցաբանութիւն)

Ովկիանոս (յուն․՝ Ωκεανός, հին յուն․՝ Ὠκεανός)․ յունական դիցաբանութեան մէջ Ովկիանոս, Ուրանոսին եւ Եէային զաւակն է եւ ծովու հնագոյն աստուածը։   

 Դիցաբանութիւն 

 Օրֆիգեան դիցաբանութիւն 
Առաջին անգամ անոր կը հանդիպինք Օրֆիգեան բանաստեղծութիւններուն մէջ, Թիթիսին հետ։ Ըստ անոնց, Իրիկունը եւ Եթերը կը ծննդաբերեն արծաթեայ հաւկիթ մը։ Անկէ կ՛ելլէ Էրոս։

Էրոս ամէն ինչ կը դասաւորէ եւ վերը՝ երկինքին եւ վարը՝ երկիրին կը ստեղծէ ընդարձակ Հաոսը։ Էրոսին համաձայնութեամ Հաոս եւ Եէա զոյգ կը դառնան եւ կը ծնին Ովկիանոսն ու Թիթիս։
ձախից|մինի|Բ․ -Դ․ դարու գործ - կը պատկերացնէ Ովկիանոսը եւ Թիթիս, Այնթապի թանգարան, Թուրքիա
Ովկիանոս կը ծննդաբերէ երկիրին բոլոր էակները, ինչպէս նաեւ հետագայի աստուածները։

 Տիտան Ովկիանոս 
մինի|Անտիոքի Հնաբանական Թանգարան․ Ովկիանոս, գործ՝ Բ․ դարու
Ուրիշ աղբիւրի համաձայն․ Ովկիանոս Ուրանոսին եւ Եէային անդրանիկ զաւակն էր եւ 12 տիտաններուն եւ տիտանուհիներուն ամենէն զօրաւորը։ Բոլորը կը նախանձէին եւ հետը մենամարտած էին, սակայն ան միշտ կը յաղթէր։ Քանիցս ան փորձած էր Իրա աստուածուհին բռնաբարել, սակայն Զեւս անոր կը պաշտպանէր ու կը փրկէր։
մինի|Հռոմէական խճանակար․Ովկիանոսը կը պատկերացնէ - Ֆորմինկթոն, Սկովտիա
Ովկիանոս, քրոջը եւ կողակիցին՝ Թիթիսին հետ կը ծննդաբերեն գետերու, ծովուն եւ աղբիւրներուն բոլոր աստուածները։ Անոնք այնքան արգաւանդ էին որ ողողումներ տեղի կ՛ունենային։ Այդ պատճառով իրարմէ բաժնուեցան։

Ովկիանոս եւ Թիթիս չմխրճուեցան Զեւսին դէմ Տիտաններու կռիւին եւ այդ պատճառով Զեւս անոնց հանգիստ ձգեց։

Ովկիանոս իր մէկ ուրիշ քրոջը հետ՝ Թիա, կը ծննդաբերէ Քեքրոփեսներուն։

 Անունին գործածութիւնը 
Իրոտոթոս առաջինն է որ Ովկիանոսը կը գործածէ, որպէսզի տայ հսկայ ծովու տարածութիւնը, եւ անկէ սկսեալ է որ այս եզրը համաշխարհային առումով կը գործածուի։ 

Ուիքիդարան - Իսիոդոս․ Թէողոնիա (աստուածանունդ) Քոլինս բառարան, Ովկիանոս  Բերսեւս - Ովկիանոս,  Ὠγηνός,  Ὠκεανίδαι  Բերսեւս, Իսիոդոս Թէողոնիա (աստուածածնունդ)Յունական դիցաբանութիւն - Հերոսները հտ․3, մաս Ա․, Քաքրիդիս Նիւթեր եւ դէմքեր յունական դիցաբանութեան - Ջուրի դիցաբանութիւն․ Նեղոս, Տիմիթրա Միթա Յատուկ անուններու բառարան՝ դիցաբանական, պատմական, աշխարհագրական․ Անեսթիս Գոստանդինիտիս Ուիքիդարան - Հոմերոսի Իլիական, հագներգութիւն Φ Ուիքիդարան - Ափոլոդորոս, Գրադարան Α'

 Ծանօթագրութիւններ